Хави — Испания чемпионаттарындағы матчтар буйынса клуб һәм УЕФА-ның Чемпиондар лигаһы рекордсмены. Дүрт тапҡыр донъяның иң яҡшы плеймейкеры тип таныла (2008, 2009, 2010, 2011). Евро-2008 чемпионатының иң яҡшы уйынсыһы. УЕФА версияһы буйынса символик Европа йыйылма командаһына (2008, 2009, 2010, 2011, 2012) һәм ФИФА версияһы буйынса донъя символик йыйылма командаһына инә (2008, 2009, 2010, 2011, 2012, 2013). Донъяның өсөнсө футболсыһы (2010, 2011). Хавиҙы уйын яланын яҡшы күрә белеүе һәм матур пас техникаһы айырып тора.